**מוסיקה ונציאנית**

**בקונצרט הקרוב של תזמורת הבארוק ירושלים**

**הרכב הבארוק האסטוני "הורטוס מוזיקוס" בניצוח אנדרס מוסטונן, ובו זמרים ונגני כלי נשיפה עתיקים רבים: דולציאן, דודוק, חליליות, קלמית, ראושפייפ ועוד, יחבור לתזמורת הבארוק ירושלים לקונצרט שכולו וונציה בתחילת המאה ה-17. בקונצרט "מוסיקה מסן מרקו" יבוצעו שירים, מחולות, קנצונות, סינפוניות ומדריגלים מאת מלחינים מפורסמים כמו מונטוורדי, מריני וגבריאלי לצד מלחינים אנונימיים יותר כמו מאניירו, ויאדנה וגוואמי.**

**הקונצרט יתקיים במסגרת פסטיבל מוסטונן-פסט, טאלין-תל אביב**

**17.2 – ימקא הבינלאומית ירושלים (20:00)**

**18.2– אולם צוקר, תל אביב (20:00)**

בקונצרט הקרוב של תזמורת הבארוק ירושלים תוצג לקהל מוסיקה וונצאינית מקתדרלת סן מרקו מתחילת המאה ה-17 – מגוון רחב של קטעים מוסיקליים, קוליים וכליים, צבעים וסגנונות מוסיקליים, מרקמים ומצלולים שונים, יצירות דתיות וחילוניות, מחולות וקינות, ועוד. לחגיגה וונציאנית מרהיבה זו יחברו נגני וזמרי "הורטוס מוזיקוס" הרכב המוסיקה העתיקה הוותיק בעולם ואלו יגיעו מאסטוניה עם שלל כלי נשיפה עתיקים ומרהיבים ממזרח וממערב בהם הדולציאן (בסון בארוקי), דודוק (כלי נשיפה ארמני), קלמית (כלי נשיפה מעץ מימי הביניים), סוגים שונים של חלילים וחליליות ולצידן מגוון כלי הקשה, נגני מיתרים וזמרים.

וונציה, שלמעלה מ – 1000 שנה היתה אחד הכוחות המרכזיים והמשפיעים באירופה, הניבה לעולם שורה ארוכה של אנשי אמנות, ספרות, הגות – וכמובן, מוסיקה. סן מרקו, הקתדרלה הראשית של ה"סרניסימה" ("הרפובליקה השלוה", כפי שנהוג היה לכנותה), התברכה במשך מאות שנים בפעילות מוסיקלית עניפה ועשירה, ומשכה אליה מוסיקאים רבים, הן המלחינים והן המבצעים, מכל קצווי איטליה, ואף מחוצה לה. תכנית הקונצרט הקרוב תציג מבחר יצירות שנכתבו בוונציה ובוצעו בסן מרקו על התפר שבין המאות ה – 16 וה – 17, בין הרנסנס לבין הבארוק: יצירות דתיות, חילוניות, יצירות שכתובות על פי מסורות הכתיבה העתיקה, אחרות על פי רטוריקה חדשה וכמעט כולן נכתבו תוך התייחסות לתנאים האקוסטיים המיוחדים של הקתדרלה, אותם תנאים שהשפיעו גם על סגנונות מוסיקליים מהתקופה.

**מוסיקה מסן מרקו**

**תזמורת הבארוק ירושלים**

**אנדרס מוסטונן, מנצח**

**הורטוס מוזיקוס**

ביאג'ו מאריני - שתי יצירות מתוך:”Affetti Musicale”

Da Soranza; La Zorzi

קלאודיו מונטוורדי - Zefiro torna (הצפריר חוזר)

לודוביקו גרוסי דה ויאדנה - Sinfonia La Padovana (סינפוניה פדובנה)

ג'וספו גוואמי - Canzon Vigesima quarta

קלאודיו מונטוורדי - Salve Regina

ג'ובני גבריאלי - Septima Toni ; Canzon XII

ג'ורג'יו מאניירו - Dances from *Il primo Libro de balli (ריקודים מתוך "ספר הריקודים הראשון")*

קלאודיו מונטוורדי - מדריגלים:

 Si dolce el tormento; Eri gia tutta mia; Dell usate mie corde

ג'וספו גוואמי - La Ondeggiante (התנופה)

ג'ובני גבריאלי - Canzon prima

קלאודיו מונטוורדי - Jubilet toto civitas (תשמח כל העיר!)

ג'ובני גבריאלי - Canzon a 12

**יום א', 17.2.2019 בשעה 20:00 – ימקא הבינלאומית ירושלים**

**יום בא', 18.2.2019 בשעה 20:00 – אולם צוקר, היכל התרבות, תל אביב**

**מחירי כרטיסים: בין 80 ל-140 ₪**

**הנחות לאזרחים ותיקים, סטודנטים וילדים**

לרכישת כרטיסים: [www.jbo.co.il](http://www.jbo.co.il); ובטלפון 6119\*

פניות לתזמורת: 02-6715888